
Viktoras Žentelis (g. 1956-01-02) – skulptorius, kraštotyrininkas, bendruomeninkas, plataus akiračio ir gilaus pažinimo žmogus, jo sukurti darbai puošia ne tik jo gyvenamąją aplinką – Veprius,  bet ir Ukmergės miestą, rajono ir šalies apylinkes, Vokietijos Heseno žemę.   
Viktoras Žentelis – aktyvus istorinės tiesos ieškotojas, jo dėka Veprių piliakalnis iš legendų erdvės tapo moksliškai pagrįstu, valstybinės reikšmės kultūros paveldo objektu.  
Viktoras Žentelis, tęsdamas savo tėvo Jono Žentelio pradėtus darbus, yra pagrindinis Veprių krašto muziejaus dvasinis ir fizinis saugotojas. 
Jis aktyviai dalyvauja bendruomeniniame gyvenime, inicijuoja kūrybinius plenerus, rengia parodas ir dalijasi savo patirtimi su jaunąja karta. 
Prezidento dekretu 2022 m. liepos 6-osios – Valstybės (Lietuvos karaliaus Mindaugo karūnavimo) ir Tautiškos giesmės dienos proga už nuopelnus Lietuvos Respublikai  ir už jos vardo garsinimą pasaulyje Viktoras Žentelis apdovanotas Lietuvos didžiojo kunigaikščio Gedimino ordino medaliu. 
Viktoro Žentelio kandidatūrą Garbės piliečio nominacijai pateikė Ukmergės kraštotyros muziejus, Seimo narys Valdas Rakutis, Veprių seniūnija, Veprių kaimo bendruomenė, Veprių mokykla-daugiafunkcis centras. 
[bookmark: _GoBack]Ukmergės rajono garbės piliečio vardas Viktorui Ženteliui suteiktas Ukmergės rajono savivaldybės tarybos 2026 m. balandžio 30  d. sprendimu Nr. 7-74     už Ukmergės krašto kultūros paveldo įprasminimą ir saugojimą, pilietiškumo ugdymą, kūrybinę veiklą ir Ukmergės vardo garsinimą. 





 

